**Ministru kabineta rīkojuma projekta „Par valsts meža zemes nodošanu Limbažu novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Limbažu novada pašvaldības īpašumā valsts nekustamo īpašumu „Meža ceļš” (nekustamā īpašuma kadastra Nr.6676 013 0663) – valsts meža zemi – zemes vienību ar kadastra apzīmējumu 6676 013 0660 0,36 ha platībā – Skultes pagastā, Limbažu novadā, lai to izmantotu pašvaldības autonomās funkcijas īstenošanai – ceļa būvniecībai un uzturēšanai. Ministru kabineta rīkojuma projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „a” apakšpunkts, likuma “Par pašvaldībām” 15. panta pirmā daļa un Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteiktās pašvaldības autonomās funkcijas - ceļu būvniecībai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktā noteiktajam, t.i., ka pašvaldību autonomajās funkcijās ietilpst ielu, ceļu un laukumu būvniecība, rekonstruēšana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā atsavināma valsts meža zeme, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).Noteikumu Nr.776 13.punkts paredz, ka pēc zemes vienības ierakstīšanas zemesgrāmatā un meža inventarizācijas materiālu un mežaudzes vērtības saņemšanas ministrija sagatavo rīkojuma projektu par valsts meža zemes atsavināšanu.Zemkopības ministrija atbilstoši noteikumiem Nr.776 ir izvērtējusi Limbažu novada pašvaldības iesniegtos dokumentus par valsts meža zemes atsavināšanu.Limbažu novada domes 2017. gada 21. decembra sēdes lēmumā Nr.22 (prot. Nr.15) nolemts lūgt Zemkopības ministriju nodot bez atlīdzības Limbažu novada pašvaldības īpašumā zemes vienību 0,35 ha platībā ar kadastra apzīmējumu 66760133193, kas ietilpst nekustamā īpašuma „Skultes mežs” (kadastra Nr. 66760133187), Skultes pagasts, Limbažu novads, sastāvā, pašvaldības autonomās funkcijas – ceļa būvniecībai un uzturēšanai. Limbažu novada pašvaldība ar 2018. gada 1. februāra vēstuli Nr.4.13.2/18/67 iesniedza ierosinājumu un dokumentus atsavināt valsts meža zemi – zemes vienību ar kadastra apzīmējumu 66760133193 0,35 ha platībā, kas ietilpst nekustamajā „Skultes mežs” (kadastra Nr. 66760133187), Skultes pagastā, Limbažu novadā ceļa būvniecībai un uzturēšanai, tā īstenojot likuma „Par pašvaldībām” 15.panta pirmās daļas 2.punktā noteikto pašvaldības autonomo funkciju – ielu, ceļu un laukumu būvniecība, rekonstruēšana un uzturēšana. Skaidrojošajā aprakstā teikts, ka Limbažu novada pašvaldība nav paredzējusi veikt ceļa pārbūvi vai atjaunošanu, bet, vēloties nodrošināt Skultes pagasta dārzu masīvu īpašniekiem piekļuvi pie nekustamajiem īpašumiem, uzlabot nekustamā īpašuma “Skultes mežs”, kadastra Nr. 66760133193 daļa 0,14 ha platībā stāvokli un to uzturēt.  Nekustamais īpašums „Skultes mežs” Skultes pagastā, Limbažu novadā 2019. gada 14. martā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Vidzemes rajona tiesas zemesgrāmatu nodaļas Skultes pagasta zemesgrāmatas nodalījums Nr. 100000587295). Valsts vides dienesta Valmieras reģionālā vides pārvalde ir sniegusi atzinumu, ka tehniskie noteikumi nav nepieciešami.Projekta tiesiskajam regulējumam nebūs ietekmes uz tautsaimniecību un sabiedrības mērķgrupām, piemēram, uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, uz Nacionālā attīstības plāna rādītājiem mikrolīmenī vai makrolīmenī, uz konkurenci, uz vidi, uz veselību un uz nevalstiskajām organizācijām.Zemkopības ministrija 2018. gada 2. maijā pilnvaroja Limbažu novada pašvaldību īstenot darbības, kas saistītas ar valsts meža zemes – nekustamā īpašuma „Skultes mežs” (kadastra Nr. 6676 013 3187) sastāvā ietilpstošās zemes vienības ar kadastra apzīmējumu 66760133193 0,35 ha platībā Skultes pagastā, Limbažu novadā – atsavināšanu –zemes vienības nodalīšanu apvidū, zemes robežu plānu izgatavošanu un mežaudzes novērtēšanu.Limbažu novada pašvaldība 2018. gada 12. decembra vēstulē Nr.9.2/18/1018 informēja Zemkopības ministriju, ka zemes vienībai ar kadastra apzīmējumiem 66760130660 un 66760130661 ir nodrošināti zemes robežu, situāciju un apgrūtinājumu plāni, robežu apsekošanas un noteikšanas akti, akti par konstatēto robežu neatbilstību un atzinumi par aktiem par konstatēto robežu neatbilstību un sagatavoto topogrāfiju.Nekustamais īpašums „Meža ceļš” (nekustamā īpašuma kadastra Nr.66760130663) (turpmāk – nekustamais īpašums „Meža ceļš”) ar tajā ietilpstošo zemes vienību ar kadastra apzīmējumu 66760130660 0,36 ha platībā, kura nodalīta no nekustamā īpašuma „Skultes mežs” Skultes pagastā, Limbažu novadā (kadastra Nr. 6676 013 3187), 2019. gada 14. martā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Skultes pagasta zemesgrāmatas nodalījums Nr. 100000587295). Nekustamais īpašums „Meža ceļš” ir apgrūtināts ar lietu tiesībām: ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,04 ha platībā; ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, – 0,17 ha platībā; ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,01 ha platībā; ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,02 ha platībā; ekspluatācijas aizsargjoslas teritorija gar pazemes elektronisko sakaru tīklu līniju neapkalpojamu pastiprināšanas un reģenerācijas punktu, ārēju kabeļu sadales skapi un kasti ar ieraktu pamatni vai skapi un kasti, kas uzstādīta uz atsevišķas pamatnes, – 0 ha; ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovatiem – 0,11 ha platībā un ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0 ha. Valsts nekustamā īpašuma “Meža ceļš” zemes vienības ar kadastra apzīmējumu 66760130660 2019. gadā mežaudzes pilnā vērtība ir 381 EUR par kopplatību – 0,36 ha.Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Limbažu novada pašvaldībai kā nekustamā īpašuma īpašniecei būs saistoši un jāievēro Aizsargjoslu likumā noteiktie vispārīgie aprobežojumi, kā arī konkrētajai aizsargjoslai noteiktie aprobežojumi. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Limbažu novada pašvaldība, akciju sabiedrība „Latvijas valsts meži”  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Limbažu novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecību attīstību un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu 2019. gada 24. aprīlī publicēta Zemkopības ministrijas tīmekļa vietnes (www.zm.gov.lv) sadaļā „Sabiedriskā apspriešana”, dodot iespēju sabiedrības pārstāvjiem rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Limbažu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Limbažu novada pašvaldība segs izdevumus, kas saistīti ar nekustamā īpašuma „Meža ceļš” pārreģistrāciju uz Limbažu novada pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs K. Gerhards

Žagare 6702558

Inga.Zagare@zm.gov.lv